**SKIGRUPPENE I BAGN, BEGNA og BEGNADALEN IL**

inviterer unge og eldre til en ny sesong med skirenn og skiglede vinteren 2016.

Vi fortsetter med felles klubbcup med Begna og Begnadalen IL. Renn annenhver uke Leirskogen og Åsemyra. Rennstart kl. 18.15 for de uten tidtaking, og kl. 18.30 med tid. For å få premie i klubbcupen må man delta på minimum 5 renn (inkl. telenorrenn). Rangering for de som er født i 2005 eller tidligere. Poenggiving etter World Cup systemet. (1.plass 100 p, 2.plass 80p 3.plass 60p osv). Deltakelse på stafett 8. mars gir 50 poeng. Tilbud om null-løp for de voksne, og ned til de som er født i 2002.

Fredag til lørdag 22-23 jan. blir det skisamling på Leirskogen, med overnatting på grendahuset for de som er født i 2007 og tidligere. Det er også mulig for yngre å være med, men med foresatte. Deltakeravgift kr 200. Mer info kommer.

Aktivkontingent er kr. 200,-.

For **Bagn IL** innkreves denne 19.01. / 02.02. Eller innbetales til konto 1604.02.79427.

For **Begna IL og** **Begnadalen IL** 12.01. / 26.01. Eller innbetales til konto 6185 05 13928.

Dette dekker deltakelse og premiering på alle klubbrenn samt deltakelse på kretsrenn/landsrenn.

Egen startkontingent for klubbmesterskap kr. 50,-

Påmelding fra kl. 17.45 (klubbmesterskap kl. 11.30). Kuldegrense er - 15 grader C. Ved vanskelige værforhold kan løypelengden forkortes, eller rennet utsettes/avlyses. Saft serveres ved hvert renn. I tillegg selges også kaffe og vafler. NB! Deltakerne må dokumentere medlemskap i idrettslagene. Da gjelder idrettsforbundets obligatoriske barneidrettsforsikring.

Skitrening blir det hver TORSDAG på Leirskogen eller Åsemyra kl 18.00. Motsatt sted av hvor det er klubbrenn den uka. Stilart som klubbrennet den uka. Kontaktperson er Morten Bellika Johansen, tlf. 90676108.

Løpere født år 2008 og tidligere har også anledning til å delta på kretsrenn. Påmelding kretsrenn for Bagn gjøres til Oddvin Sørbøen, tlf. 924 59 590, Begna og Begnadalen gjøres til Maren Rønnaug Sæteren-Hippe, tlf. 97619670. Senest tirsdag før rennet.

På flere av arrangementene tas det bilder av barna med tanke på illustrasjon på idrettslagenes nettsider. Av og til sendes også enkelte bilder til media. Dersom du ikke ønsker publisering av bilder med ditt barn på nett, eller i media, kan du ta kontakt med en av oss i styret.

Vi ønsker skiløpere i alle aldre og på alle nivå velkommen til en ny og variert skisesong!

Leder Bagn: Oddvin Sørbøen tlf. 924 59 590 (styremedl. Merethe Lundene, Ole Jørgen Bergene og Anette Dokken).

Leder Begna: Håvard Stensæter, tlf. 901 32 382

Leder Begnadalen: Knut L Hougsrud, tlf. 91 90 19 14

**SKIAKTIVITET- OG FELLESSKAP ER GODT FOR HELSA!**

**TERMINLISTE SESONGEN 2015 - 16**

|  |  |  |  |  |
| --- | --- | --- | --- | --- |
| **Dag** | **Dato** | **Sted** | **Status** | **Stilart** |
| Ti | 05.jan | Leirskogen | Avlyst  | AVLYST |
| Ti | 12.jan | Åsemyra | Klubbrenn | Fristil |
| Ti | 19.jan | Leirskogen | Klubbrenn | Klassisk |
| Fr/Lø | 22/23.jan | Leirskogen | Skisamling for alle født 2007 og tidl. | Mer info kommer |
| Ti | 26.jan | Åsemyra | Klubbrenn | Fristil/Langrennscross |
| Ti | 2.feb | Leirskogen/ **Begnadalen akebakken** | Telenorkarusell  | Fristil/Langrennscross |
| Ti | 9.feb | Åsemyra | Telenorkarusell | Fristil/Langrennscross |
| Ti | 16.feb | Leriskogen/ **Begnadalen akebakken** | TelenorkarusellPremiering Telenor | Klassisk |
| Ti | 23.feb | Åsemyra | Klubbrenn  | Klassisk |
| Ti | 8.mars | Leirskogen/ **Moen Begna Bruk** | Klubbrenn | Klassisk, hodelyktrenn! |
| Ti | 15.mars | Åsemyra  | Klubbrenn | Fristil |
| Sø | 3.april | Leirskogen | KlubbmesterskapPremiering klubbcup | 0-løp |
| **Skimoro for hele familien på Moen ved Begna Bruk hver søndag kl 11 fra og med søndag 7.februar. Ta med niste!** |

# ANDRE AKTUELLE RENN SESONGEN 2015 - 16

|  |  |  |  |  |
| --- | --- | --- | --- | --- |
| **Dato** | **Kl.** | **Sted** | **Status** | **Stilart** |
| 16.jan | 12.00 | Skrautvål | KM | Klassisk |
| **24.jan** | **12.00** | **Hedalen** | **Landsrenn** | **Fristil** |
| **30.jan** | **11.00** | **Raufoss** | **Raufossrennet** | **Langrennscross/Fristi** |
| 06.feb | 10.00 | Svea | KM Sprint | Fristil |
| 15.feb | 11.00 | Skrautvål | Landsrenn | Fristil |
| **5.mars** | **12.00** | **Åsemyra** | **DNB-VM stafett** | **Klassisk/Fristil** |
| 13.mars | 10-10.50 | Hellebekken | Kongsvegløpet | Klassisk |
| 24.mars | 11.00 | Ellingsæter | Ellingsæterrunden | Trimrenn |